آمریکادا تۆرک دؤولتلری تشکیلاتینین ۱۳.جو قورولوش ایل دؤنومو موناسیبتی ایله تۆرکیه‌نین واشینگتنداکی ائلچیلیگینده ضیافت وئریلدی.
تۆرکیه‌نین واشینگتن ائلچیسی حسن مراد مرجان و حیات یولداشی اینجی مرجانین ائو صاحبلیگی ائتدیگی ضیافته، آمریکا دیش ایشلری باخانلیغی تحصیل موشاویری اریکا اولسون و تۆرک دؤولتلرینین ائلچیلری قاتیلدی.
ائلچی حسن مراد مرجان دانیشماسیندا، تۆرک دؤولتلرینین جغرافی سرحدلرله آیریلمیش اولسا دا خالقلارینین آراسینداکی باغین یاخین اولدوغونو بیلدیره‌رک، دؤولتلر آراسیندا سیاسی دایانیشمانی گوجله‌ندیرمه‌یی، تکنیک امکداشلیغی سرعتله‌ن‌دیرمه‌یی، تاریخی و مد‌نی میراثی دستکله‌مه‌یی آماجلادیقلارینی وورغولادی.
آمریکا دیش ایشلری باخانلیغی تحصیل موشاویری اریکا اولسون دا دانیشماسیندا، تۆرک دؤولتلری ایله ایلیشکیلرین اؤنمینی وورغولادی.
اولسون، ایش یاشامینین یاریسینین تۆرک دؤولتلرینده گئچدیگینی خاطیرلاتاراق، تشکیلاتین نه‌لر ائده‌بیله‌جگینی یئرینده گؤردوگونو و بیلدیگینی سؤیله‌دی.
